Държавен вестник, бр. 103, 2024 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  103
диационни единици (МКРЕ) на дълбочина d 
по радиуса в посоката на подреденото поле.
14. „Минимално детектируемата активност 
(минимално детектируемата концентрация 
на активността)“ е стойност на съответната 
величина, която служи за определяне на 
дол ната граница на измервателния обхват на 
средството за измерване.
15. „Eднородна партида“ е партида, при 
която еквивалентни части или материали са 
произведени и/или изпитани по един и същ 
начин, без прекъсване, обикновено в един и 
същ ден или в един и същ период от време, 
произведени от едно и също лице или с една 
и съща настройка на оборудването и отговаря 
на една и съща спецификация.
16. „Доказателство за промяна на парамет­
рите“ е показване на екран или разпечатване 
на данни (запис) за направените промени 
на параметри на средството за измерване, 
влияещи на метрологичните характеристики, 
идентифициране на изменения параметър, 
времето и датата, когато той е бил променен 
и новата му стойност.
17. „Предоставяне на пазара“ означава 
всяка доставка на средство за измерване за 
дистрибуция или използване на пазара на 
Европейския съюз в процеса на търговска 
дейност срещу заплащане или безплатно.
18. „Законно предлагани на пазара в друга 
държава членка“ са средства за измерване, 
чийто тип съответства на относимите правила, 
прилагани в тази държава членка, или не са 
обхванати от такива правила в тази държава 
членка, и се предоставят на крайните полз­
ватели в тази държава членка.
19. „Скорост на превключване (гранична 
скорост) на електронен таксиметров апа­
рат“ – стойността на скоростта, получена чрез 
разделяне на стойността на тарифата за време 
на стойността на тарифата за разстояние.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Наредбата се приема на основание 
чл. 28 от Закона за измерванията.
§ 3. Обемни разходомери за течности, раз­
лични от вода, от одобрен тип, монтирани в 
измервателни системи към автоцистерни и 
пуснати в действие с първоначална проверка 
преди 19 март 2015 г., подлежат на последваща 
проверка за съответствие с максималните до­
пустими грешки, посочени в удостоверението 
им за одобрен тип, в срок до 31 декември 
2024 г. Последващата проверка се извършва 
без демонтиране от измервателната система, 
към която са монтирани.
§ 4. Средства за измерване на природен 
газ или пара, които работят със стандар­
тизирани стесняващи устройства – бленди, 
пуснати в действие преди влизане в сила на 
тази наредба, се привеждат в съответствие с 
изискванията на наредбата в срок до 3 години 
от датата на влизането є в сила и подлежат 
на последващи проверки.
§ 5. Вторичните електронни преобразу­
ватели за измерване на разход на газ по § 4, 
пуснати в действие преди влизането в сила на 
тази наредба, се проверяват за съответствие 
с максималните допустими грешки, посоче­
ни в удостоверението им за одобрен тип, в 
срока по § 4.
§ 6. Пуснатите в действие средства за 
измерване от одобрен тип, които попадат 
в обхвата на хармонизираното европейско 
законодателство и за които в друго законо­
дателство няма посочени срокове, трябва да 
се приведат в съответствие с изискванията 
на наредбата в срок до 10 години от датата 
на влизането є в сила.
§ 7. Стендове за измерване на спирачните 
сили на ППС и водомерите за нечиста студена 
вода от одобрен тип преди влизането в сила 
на постановлението се предоставят на пазара 
и/или се пускат в действие до изтичането на 
срока на валидност на удостоверението за 
одобрен тип и се проверяват спрямо одобре­
ния тип.
§ 8. (1) Везните, измерващи в движение, 
които са пуснати в действие преди датата на 
влизане в сила на Постановление № 342 на 
Министерския съвет от 2022 г. (ДВ, бр. 86 от 
2022 г.), подлежат на последващи проверки и 
може да продължат да се използват, ако при 
първата проверка се установи съответствие с 
изискванията на глава втора, раздел III.
(2) Везните, измерващи в движение, за 
които към датата на влизане в сила на Пос­
тановление № 342 на Министерския съвет 
от 2022 г. (ДВ, бр. 86 от 2022 г.) е сключен 
договор за доставка, но не са пуснати в дейст­
вие, се пускат в действие след извършване 
на проверка по искане на ползвателя, ако 
се установи съответствие с изискванията на 
глава втора, раздел III. Те подлежат на пос­
ледващи проверки.
§ 9. „ЕО одобрен тип“ (одобрен тип по ди­
ректива на Европейската общност) и валидни 
„ЕО сертификати за одобрен тип“ (сертификат 
за одобрен тип по директива на Европейската 
общност), издадени до 30 ноември 2015 г. в 
съответствие с Директива 75/33/ЕИО за во­
домери за нечиста студена вода и Директива 
76/765/ЕИО за алкохоломери и аерометри 
за алкохол, остават в сила до изтичането на 
срока на сертификата.
§ 10. Алкохоломери и водомери за нечиста 
студена вода с валидни „ЕО сертификати за 
одобрен тип“ се пускат на пазара или в действие 
след първоначална проверка по реда на тази 
наредба и подлежат на последваща проверка, 
ако това е предвидено в глава втора.
§ 11. Започналите и неприключили произ­
водства по одобряване на типа, първоначална 
и последваща проверка на средства за измер­
ване до влизането в сила на тази наредба се 
довършват по досегашния ред.